**A Szlovák Közegészségügyi Hivatal 2020. október 15-től érvényes rendelkezései**

Október 15-én reggel 6 órától visszavonásig tilos kültéren, beltéren, közlekedési eszközökön a felső légutak eltakarása /maszk, sál,kendő/ nélkül megjelenni.

Október 15-én reggel 6 órától visszavonásig bezárnak minden fürdőhelyet beleértve az aquaparkokat is; wellnes-szolgáltatást nyújtó vállalkozásokat; fitnessközpontokat; mozikat, színházakat és a nyilvános étkezdéket.

Kivételt képeznek:
gyógyfürdők a rendeletben foglalt törvényi paragrafus szerint;

nyilvános étkezdék

Október 15-én reggel 6 órától visszavonásiig minden létesítmény (pl.: étkezde, vendéglátóhely) üzemeltetőnek elrendelik a következő higiéniai rendelkezések betartását:

* a belépést és ottlétet (belső és külső helyiségekben) kizárólag olyan személyeknek engedélyezhetik, akik megfelelően eltakarják felső légútjaikat; ez a kötelezettség nem vonatkozik arra a feltétlenül szükséges időre, amíg elfogyasztják az ételt vagy italt;
* belépéskor biztosítani kell a kéz fertőtlenítését vagy egyszer használatos kesztyűket,
* látható helyre ki kell függeszteni a fenti higiéniai rendelkezések betartásáról szóló felhívást;
* biztosítani kell a gyakori szellőztetést, a kilincsek, ajtók, asztalok, székek, pultok, stb. fertőtlenítését; élelmiszerüzletekben, közétkezdékben a gzorsétkezdéket is beleértve
* biztosítani kell a rendszeres fertőtlenítést biztosítani a sorbanállásnál a 2 méteres távolság betartását, ez nem vonatkozik az egy háztartásban élőkre;
* a vásárlók száma nem lépheti át az 1 fő/15 négyzetmétert az üzletekben. A szülői kíséretben érkező 14 éven aluliakat nem kell beleszámolni.
* A nyilvános étkezdék esetében kültéren (teraszon) nem kell betartani az 1 fő/15 négyzetméteres korlátozást, ha tartani tudják a 2 méteres távolságot az asztalok között.
* A 15 négyzetméteresnél kisebb üzlethelyiségekben egyszerre csak 1 vásárló lehet bent (plusz a gyermeke).
* **A nyilvános étkezdék** (vendéglátóhelyek) a fentiek mellett a következőket is kötelesek betartani:
* a nyitvatartást 22:00-ig korlátozni, kivételt képez a házhozszállítás és a kiadóablakon keresztüli árusítás;
* az ételt és italt elvitelre becsomagolva kell kiadni, kivételt képez, ha a létesítmény kültéri részén szolgálják fel;
* az ételt és italt nem lehet beltéren elfogyasztani; minden vendég után fertőtleníteni kell az asztalt és a széket is;
* a kiszolgálószemélyzet köteles maszkot viselni, az egyes asztaloknál ülők kiszolgálása között kézfertőtlenítést végezni;
* az evőeszközöket nem készíthetik ki az asztalokra, hanem szalvétába becsomagolva kell átadni az étellel együtt;
* csak ülőhelyet elfoglaló személyek számára lehet biztosítani a helyszíni étkezést;
* a mosdókat papírtörlővel és folyósszappannal kell ellátni; minden órában fertőtleníteni kell a mellékhelyiségeket.
* **Taxiban** a sofőrnek és az utasnak is maszkot kell viselnie. Az utasnak javasolják, hogy hátul üljön, javasolják a válaszfal beépítését is. Minden utas után fertőtleníteni kell a taxi belterét.
* A szépségápolással foglalkozó szolgáltatók kötelesek betartani a következőket: az alkalmazottaknak maszkot/sálat kell viselniük arcukon; úgy kell alakítani az időbeosztást, hogy az egyes vendégek között legyen idő a takarításra, fertőtlenítésre; a vendégeknek is maszkot kell viselniük, mikor erre lehetőség van az ottlétük során.
* A bevásárlóközpontokban a fentieken túl kötelesek: csak azoknak biztosítani a belépést, akiknek testhője nem magasabb 37 Celsius-foknál; a vásárlók száma a bevásárlóközpontban egy adott pillanatban nem lépheti át az 1 vásárló/15 négyzetmétert az összes üzlethelyiség vásárlóknak fenntartott nagyságára számolva. Ez nem vonatkozik a 14 éven aluli gyerekekre, akik felnőtt személy kíséretében érkeznek. óránként fertőtleníteni; a nyilvános étkezdék kötelesek becsomagolva kiadni az ételt, a bevásárlóközpontban tilos azok elfogyasztása.
* **Október 15-étől visszavonásig az élelmiszer és illatszerüzleteknek elrendelik, hogy hétfőtől péntekig 9:00 és 11:00 között csak a 65 évnél idősebbeknek tegyék lehetővé a** **belépést**
* Október 15-től visszavonásig tilos sport, kulturális, szórakoztató, közösségi vagy más jellegű tömegrendezvény szervezése, melyen 6 főnél többen vesznek részt